[6]  Teatud raskeid (massiarvuga üle 100) prootonirikkaid  elemente ei saa tekkida muul moel kui nn. p-protsessi käigus, mis toimub supernoova tuuma kollapseerumisel ja võib-olla ka kahe neutrontähe kokkupõrkel. Erinevalt rp-protsessist ei saavutata siin prootonite suuremat osatähtsust mitte prootonite lisamisega, vaid neutronite vähendamisega fotodesintegratsiooni teel. Niimoodi sünteesitakse näiteks üterbium-168 ja plaatina-198. Lagundamisnähtusena on see samuti sekundaarne, kuna eeldab keerulisema (rohkemate neutronitega) elemendi olemasolu.